Kogume veel transpordiühenduste tagasisidet
Seoses pühadeaegse madala veetaseme ning sellest tingitud tõrgetega parvlaevaühenduses kogume veel nädala lõpuni tagasisidet transpordiühenduste teemal. Uuesti vastama on oodatud ka need, kes on juba vastanud, kuid kes soovivad pühadeaegse olukorraga seoses midagi lisada.
Hiiumaa vald soovib küsitlusega koguda kokku info, kuidas mõjutas hiidlaste elu ja Hiiumaaga seotud ettevõtete toimimist möödunud nädalate praamiühenduse katkemine ja ajutise liiniga seotud olukord.
Palume, et vastaksite küsitlusele ja kirjeldaksite võimalikult täpselt, kuidas erakorraline olukord ühendustega teie elu/ettevõtet mõjutas. Palume lisada ka nimi ja soovi korral kontaktandmed.
Vastamisvõimalus on nädala lõpuni, 8. aprillini. Tulemusi analüüsitakse ning koostatakse kokkuvõte, mida võetakse arvesse edasises suhtluses riigi ja teiste seotud osapooltega. Suur tänu kõigile vastajatele!